alexandrainst/scandi-wiki huggingface dataset:
Jonathan Cape

Jonathan Cape var et britisk forlagshus grunnlagt i 1919 som Jonathan Page and Company; navnet ble endret i 1921, og det tok over A. C. Fifields avtaler. Fra da av ble forlaget en sentral kraft blant britiske forleggere, med utgivelser av bøker av T. E. Lawrence, Arthur Ransome, Roald Dahl (senere bøker), Malcolm Lowrys Under the Volcano, Fitzroy Macleans Eastern Approaches og James Bond-serien av Ian Fleming. Men forlaget refuserte George Orwells Animal Farm. 

Britiske forlag
Forlag etablert i 1919
1919 i Storbritannia
Middletown (Connecticut)

Middletown er en by ved Connecticut River i  Middlesex fylke i det sørlig-sentrale Connecticut i USA, om lag 26 km sør for storbyen Hartford. Byen har cirka 47 438 innbyggere (2005), og var i årene 1790–1990 hovedstad i fylket. Connecticut-fylkene har ikke lengre formelle hovedsteder, men Middletown er det største tettstedet i Middlesex. Folketallet er økende.

Byen ble grunnlagt i 1650 under navnet Mattabeseck.

Den 7. februar 2010 skjedde det en fatal gasseksplosjon i Kleen kraftverk i byen, hvor minst 5 mennesker døde og mange ble skadet.

Kjente Middletown-borgere
Dean Acheson, amerikansk utenriksminister

Byer i Middlesex County i Connecticut
Bosetninger etablert i 1643
1643 i De tretten kolonier
Byer ved Connecticut
Byer i Connecticut
100% Torry Enghs

100% Torry Enghs er en samleplate utgitt av Torry Enghs i 2006.

Sporliste

 «Hippie Hege» 3:04
 «Ingen stopper oss nå» 3:39
 «Lady Lay» 3:00
 «Dra dit pepper'n gror» 3:03
 «Håper at du er slik du var» 3:27
 «Gutta over 35» 3:20
 «Tusen fuglers sang» 3:52
 «Karoline Kjøs» 2:58
 «Nå er det lørdag igjen» 2:19
 «Balladen om Charlie Brown» 3:03
 «Stjerneskudd» 3:13
 «Fine Trine» 3:01
 «Kan de da» 3:02
 «Aj aj aj» 3:08

Kilder 
Omtale hos rockipedia.no

Musikkalbum fra 2006
Norske samlealbum
Torry Enghs-album
Philadelphia Independence

Philadelphia Independence er en amerikansk profesjonell fotballklubb basert i West Chester, en forstad til Philadelphia. Klubben kommer til å stille i WPS fra og med 2010-sesongen. Philadelphia ble valgt delvis ettersom området hadde et lag i den avsluttede tidligere amerikanske proffligaen WUSA, Philadelphia Charge.

Offisielt er Philadelphia det åttende laget i WPS (inkludert nå avsluttede Los Angeles Sol), og dermed så vidt det nest nyeste, rett før Atlanta Beat. Laget spiller i stor grad på Philadelphias historiske betydning. Logoen er basert på en sluttsten (Keystone), som også spiller på statens kallenavn, "The Keystone state". Mottoet, "We the people", spiller på introduksjonen til den amerikanske grunnloven, som ble forfattet i byen. Draktfargen, stålgrå, spiller på byens industrihistorie, og bortedraktene, gult, på de mange svenske immigrantene som kom så tidlig som i 1638. Tredjedrakten, som er perleblå, spiller på byflagget og også på byens industrihistorie (blue-collar workers=industriarbeidere). Også supportergruppen, "Daughters of Betsy" spiller på historien, i dette tilfellet Betsy Ross, antatt å være den som sydde det første amerikanske flagget.

Spillergruppen er per januar 2010 ikke bekreftet.

Eksterne lenker
 
 Om fargevalget

Fotballag i USA
Sport i Pennsylvania
Philadelphia
Kvinnefotballag
Mozarteum

Mozarteum eller Universität Mozarteum Salzburg, opprinnelig Dommusikverein und Mozarteum er et universitet i Salzburg innen musikkfag dedikert landets og byens store musikalske sønn Wolfgang Amadeus Mozart. Institusjonen inneholder også samling av dokumenter relatert til Mozart.

I dag er virksomheten delt i tre deler:

Universität Mozarteum 
Dette het opprinnelig Öffentliche Musikschule Mozarteum, og ble i 1914 anerkjent som musikkonservatorium og slik ble en institusjon på universitetsnivå. Etter å ha hatt flere offisielle navn, fikk den dagens navn Universität Mozarteum Salzburg i 1998. Det gir undervisning innenfor instrumentgrupper som strykeinstrumenter, blåseinstrumenter, strengeinstrumenter og slagverkinstrumenter, i konsertfag og musikkpedagogikk. I tillegg er det utdannelse for skuespillere.

Internationale Stiftung Mozarteum 
I tilknytning til musikkskolen, ble det i 1880 dannet en internasjonal forskningsstiftelse. Denne skal i tillegg til musikkvitenskaplig forskning også sørge for en forbindelse mellom arven fra Mozart og til samtidsmusikken.

Stiftelsen har tre kjerneområder: arrangere konserter, museumsvirksomhet (knyttet til Mozarts fødested og bolig) og vitenskapelig forskning (knyttet til alle Mozarts rundt 300 etterlatte håndskrifter).

Mozarteum Orchester Salzburg 
Mozarteum Orchester Salzburg er byens og delstaten Salzburgs symfoniorkester. Forgjengeren til dette var opprinnelig Dommusikverein und Mozarteum som ble grunnlagt i 1841 blant annet med sterk medvirkning av Mozarts enke Constanze Weber Mozart. Dette var et orkester for studentene ved musikkskolen, og fikk i 1908 dagens navn.

I 1939 ble den sterke tilknytningen til skolevirksomheten myket opp, og orkesteret ble et profesjonelt orkester. Den norske fløytisten Alf Andersen var i en perioden på 1950-tallet ansatt i orkesteret. Siden høsten 2004 har briten Ivor Bolton var orkesterets dirigent, og blant andre har Trevor Pinnock vært gjestedirigent.

Noen tidligere kjente studenter 

 Thomas Bernhard
 Heino Ferch
 Udo Jürgens
 Herbert von Karajan
 Johanna von Koczian
Norske
 Sverre Bruland
 Håvard Gimse
 Sigmund Groven
 Else Dehli
 Anne-Lise Berntsen
 Elise Båtnes

Mottakere av hederstegn (utvalg) 
	
 Franz Berwald
 Paul Hindemith
 Herbert von Karajan
 Carl Orff

Referanser

Eksterne lenker 
 
 Universität Mozarteum Salzburg
 Internationale Stiftung Mozarteum
 Mozarteum Orchester Salzburg

Salzburg
Universiteter i Østerrike
Mozart
Etableringer i 1841
1841 i Europa
Psykologisk Tidsskrift

Psykologisk tidsskrift er et norsk fagtidsskrift, av og for studenter, med fokus på psykologi og psykologirelevante tema. Tidsskriftet ble opprettet i 1996 av psykologistudenter ved Norges Teknisk Naturvitenskapelige Universitet (NTNU). 

Hovedmålet bak tidsskriftet er å skape en skriftlig læringsarena for studenter ved de norske utdanningsinstitusjonene, i tillegg til å være et bidrag til nettverksbygging mellom akademia og profesjonsutøvere innen psykologterapeutisk praksis og helse- og sosialfaglig arbeid i Norge. 

Tidsskriftet publiserer faglige artikler og essay innen psykologi og helsefag skrevet av studenter, akademikere, og profesjonsutøvere. Hver utgave har et spesifisert hovedtema for artiklene i utgaven, for eksempel «Sosial påvirkning», «Arbeids- og organisasjonspsykologi»,«Kjærlighet», «Avhengighet» og «Frykt, angst & redsel». I tillegg drifter tidsskriftet en nettside. Tidsskriftet drives per i dag av 14 frivillige bachelor-, master- og profesjonstudenter i psykologi ved NTNU. Tidsskriftet publiserer to utgaver i året og har kontorlokaler på Psykologisk Institutt ved NTNU.

Eksterne lenker
 

Psykologiske tidsskrifter
Publikasjoner etablert i 1996
Publikasjonsserier og aviser ved NTNU
Norske tidsskrifter
BK Häcken (kvinner)

BK Häcken FF er en svensk kvinnelig fotballklubb som spiller i Damallsvenskan.  Laget har spilt siden 1970, da som Landvetter IF fra Landvetter utenfor Göteborg

Historie
Laget Landvetter Idrottsforening har vært med i svensk kvinnefotball en stund, men markerte seg ikke i stor grad. Først i 1996 debuterte laget i Damallsvenskan med en 9.-plass (av 12 lag). Etter ytterlige to sesonger der laget klatret en plass per sesong, etablerte Landvetter seg på midten av tabellen i 1999. Samme år fikk Landvetter Kopparberg bryggeri som hovedsponsor, og navnet ble byttet til Kopparbergs/Landvetter året etter. Laget fikk en mindre økning, og i 2002 endte laget på en personlig bestenotering med en 3.-plass, den beste plasseringen laget hadde hatt i Damallsvenskan fram til 2010-sesongen. Samme år, i 2002, kom laget til finalen i den svenske cupen for første og hittil eneste gang.

Den økende interessen for kvinnefotball i Sverige førte til at det ble sterkere tilknytning mellom Kopparbergs/Landvetter og Göteborg, der brorparten av fansen kom fra. Etter hvert ble laget flyttet til Göteborg, og fra og med 2005 skiftet klubben navn til Kopparbergs/Göteborgs FC. Som oftest droppes sponsornavnet. Det kom i begynnelsen etter navneskiftet ikke noen bemerkelsesverdig forandring, men i 2010-sesongen var Kopparbergs/Göteborg FC et topplag som kjempet med LdB FC Malmö om seriegullet. De måtte gi tapt, men tok likevel en andreplass, som er bestenotering for laget. På tross av den relativt like logoen, var det ingen sammenheng mellom Kopparbergs/Göteborg og IFK Göteborg.

Blant norske spillere har Ingvild Stensland spilt for klubben. 

Etter seriegullet 2020 valgte klubbledelsen opprinnelig å legge ned elitevirksomheten i Kopparbergs/Göteborg FC, men to dager senere meddelte man at man ville fortsette virksomheten og delta i Mesterligaen 2021/22. Dette ble grunnet i at det hadde kommet "ett positivt gensvar från ett par föreningar om att utveckla damfotbollen i Göteborg i ett nära samarbete oss emellan". Laget tilsluttet seg BK Häcken i Göteborg den 29. januar 2021.

Referanser

Eksterne lenker
 

Fotballag i Sverige
Fotballag etablert i 1970
Västra Götalands län
Kvinnefotballag
Sport i Sverige i 1970
Almklovdal

Almklovdal er en plass i Vanylven kommune i Møre og Romsdal. Plassen har ca. 50 fastboende. Her har North Cape den største utvinningen av olivin på Åheim. Barna som kommer her i fra reiser hver dag med skolebuss til Åheim.

I Almklovdalen er det en 4H-klubb – Fjellflora 4H.

Bosetninger i Vanylven
Dzmitry Dasjtsjynski

Dzmitry Dasjtsjynski (hviterussisk: Дзмітры Дашчынскі; russisk: Дмитрий Дащинский – Dmitrij Dasjtsjinskij; født 9. november 1977) er en hviterussisk freestyler. Han har deltatt i Vinter-OL 1998 (bronse), Vinter-OL 2002, Vinter-OL 2006 (sølv) og Vinter-OL 2010.

Referanser

Eksterne lenker 
 
 

Hviterussiske freestylekjørere
Deltakere for Hviterussland under Vinter-OL 1998
Freestylekjørere under Vinter-OL 1998
Deltakere for Hviterussland under Vinter-OL 2002
Freestylekjørere under Vinter-OL 2002
Deltakere for Hviterussland under Vinter-OL 2006
Freestylekjørere under Vinter-OL 2006
Deltakere for Hviterussland under Vinter-OL 2010
Freestylekjørere under Vinter-OL 2010
Deltakere for Hviterussland under Vinter-OL 2014
Freestylekjørere under Vinter-OL 2014
Personer fra Minsk
Olympiske medaljevinnere i freestyle
Blås i Det

Blås i Det ble stiftet i 1988.

Korpset ble stiftet som et initiativ for å styrke samholdet blant foreldrene i daværende Lillås Skolekorps. Siden har man tatt inn som medlemmer voksne i alle aldre, med eller uten barn i Lillås eller andre skolekorps i Horten kommune.

Eksterne lenker
 Blås i Det sine nettsider

Norske musikkorps
Sjeik

Sjeik (arabisk: شيخ, šayḫ; flertall: شيوخ; šuyūḫ; også transkribert shaykh, sheik, shaik, shayk, shaikh, cheikh, og shekh) er en arabisk ærestittel. Det kvinnelige tilsvarende er shayka. Stater der øverste leder bærer tittelen «sjeik» kalles et sjeikdømme.

Ærestittelen «sjeik» betegner ofte en stammeleder, som har arvet tittelen fra sin far, eller overhodet av en storfamilie. Æresbetegnelsen «sjeik» gis til kongelige gutter fra fødselen av; det kvinnelige tilsvarende er shaykha.

«Sjeik» brukes også ofte som en tittel for fremtredende islamske ledere eller geistlige, forkortet «sk.» (hovedsakelig i bruk i sørasiatiske stater). Tittelen gis ofte også til rettslærde, de som har studert Koranen,  eller bønnledere og prester i moskeer. 

Sufistledere kan også bære tittelen shaykh; shaykha bæres av kvinnelige åndelige ledere innen sufi-ordener, eller av kvinner som er i stammelederens nærmeste familie.

Etymologi og betydning 
Sjeik kommer av arabisk shayk, som bokstavelig talt betyr «gammel mann». Ordet er knyttet til alder og aldring: ش – ي – خ,Shin-yā'-Kha '. Begrepet betyr bokstavelig talt en mann av alderdom, og det er brukt i den forstand i Koranen. Senere kom det til å bli en tittel som betyr leder, eldre, eller edel, spesielt på Den arabiske halvøy. På grunn av den kulturelle betydningen fra arabisk sivilisasjon, og særlig gjennom spredning av islam, har ordet bredt seg som et religiøst begrep i mange andre deler av verden – spesielt i muslimske kulturer i Afrika og Asia.

Referanser

Eksterne lenker 
 

Adelige titler
Stein-Erik Vellan

Stein-Erik Vellan (født 13. februar 1965) er en norsk bedriftsleder og tidligere basketballspiller fra Rykkinn i Bærum. Han er fra 4. desember 2019 administrerende direktør for Telias norske virksomheter: Telia, OneCall og MyCall.

Vellan var fra februar 2009 til høsten 2010 administrerende direktør i Uninor, Indias åttende landsomfattende mobilselskap. Vellan kom da fra stillingen som administrerende direktør i Telenor Serbia hvor han tiltrådte høsten 2006. Vellan har tidligere hatt lederstillinger i Telenor Norge, blant annet som leder for bedriftsmarkedet. Han var fra februar 2012 (til ukjent) konserndirektør for privatmarkedet i Telenor Norge.

Stein Erik Vellan har utdanning i markedsføring fra Norges Markedshøgskole (Handelshøyskolen BI). Han var markedssjef i Cap Gemini fra 1993 og administrerende direktør i Thrane-gruppen på Billingstad fra 2000, inntil han gikk til Telenor i 2001. 

Vellan er tidligere basketballspiller på elitenivå og har 50 landskamper for Norge. Han inngår i Basketballforbundets adelskalender.

Referanser

Eksterne lenker 
 Trigger, intervju side 8-10., Telenor, nr 1 2005, besøkt 10. februar 2010.
 «Top Management Nominated at Unitech Wireless», Telenor 19. februar 2009, besøkt 10. februar 2010.
 «Dette er Telenors India-sjef», Computerworld 19. februar 2009, besøkt 10. februar 2010.

Personer fra Bærum kommune
Norske basketballspillere
Norske bedriftsledere
Personer tilknyttet Telenor
Fødsler i 1965
NHK (kringkaster)

Nippon Hoso Kyokai, vanligvis kjent under forkortelsen NHK, er et japansk statlig eid kringkastingsselskap, som kringkaster innen radio, fjernsyn og nye medier.

Kanaler
NHK sender fem kontinuerlige kanaler:

TV-kanaler
NHK General TV
NHK Educational TV
NHK BS-1
NHK BS-2
NHK BS-hi
NHK World TV

Radiokanaler
NHK Radio 1
NHK Radio 2
NHK FM
NHK World

Programmer 
Kōhaku Uta Gassen
MUSIC JAPAN
Taiga drama
Asadora drama
Domo

Eksterne lenker 
 

Kringkastingsselskaper
Selskaper etablert i 1925
Japanske selskaper
1920-årene i Japan
Google Docs

Google Docs, eller Google Dokumenter som det kalles på norsk, er en gratis webbasert kontorpakke som inneholdt programmer som tekstbehandling, regneark og presentasjoner. Google Dokumenter ble laget av Google, kjent for sin søkemotor, og tillot brukere å opprette og redigere dokumenter på Internett. Redigering av et gitt dokument kunne gjøres av flere personer samtidig, og endringer ville for de andre brukerme gjengis med det samme («sanntid»). Google Dokumenter kombinerte flere forskjellige tjenester. Dokumenter kunne lagres på egen PC i flere forskjellige filformater, og programmet kunne også importere flere ulike filformater.

Google Dokumenter hadde sin bakgrunn i de tidligere programmene «Writely» og «Spreadsheets» og ble i oktober 2006 gjort om til ett program (Google Docs). I tillegg ble Presentasjoner innlemmet i denne programpakken i september 2007 (teknologien var utviklet av Tonic Systems).

Google Dokumenter ble erstattet av Google Drive 24. april 2012.

Funksjoner 
Dokumenter, regneark og presentasjoner kunne opprettes direkte i Google Dokumenter, importeres eller sendes til Google Dokumenter via e-post. Det var mulig å lagre sine Google Dokumenter lokalt på sin maskin i flere forskjellige formater, men i utgangspunktet ble de lagret på Googles egne servere. Åpne dokumenter ble lagret regelmessig for å forhindre tap av data, og et revisjonssystem gjorde det mulig å finne alle tidligere lagrede revisjoner av et gitt dokument. Dokumenter kunne merkes og arkiveres organisatorisk og var søkbare.

Samarbeid mellom flere brukere var en sterk fordel ved Google Dokumenter. Dokumenter kunne deles, åpnes og redigeres av flere brukere på samme tid. Ved regneark kunne brukere via e-post bli underrettet når det skjedde endringer i spesifiserte deler av dokumentet.

Google Dokumenter støttet Microsoft Office-filformater som .doc (Word) og .xls (Excel). Det var også inkludert støtte for OpenDocument-formatet. I Google Dokumenter var det også mulig å laste opp og lese PDF-filer.

Eksterne lenker 
 
 Offisiell Google Docs-blogg på Blogger

Google-programvare
Tekstbehandling
Web 2.0
Opphør i 2012
Knuten (vei)

Knuten er et veibyggverk i ved Ørjasæter i Opplendskedal i Geiranger i Møre og Romsdal. Det sto ferdig i 1882.

Knuten i Geiranger er en veikurve på 270°. Den ble konstruert for å redusere veistigningen, og krysser seg selv med en bru. Den er del av den gamle Geirangerveien fra 1889, og er i dag fremdeles kjørbar. Den ble tatt ut av bruk i 1970.

På verdensutstillingen i Paris 1900 fikk ingeniørene gullmedalje for konstruksjonen, med ordene: «Du giver et godt bilde av den storartede norske fjeldnatur».

Den nye Geirangerveien går forbi Knuten via en skjæring.

Bildegalleri

Referanser

Eksterne lenker 
 Flyfoto fra 2012 på Finn.no kart 
 Flyfoto fra 1976 på Finn.no kart 
 

Veier i Møre og Romsdal
Severdigheter i Møre og Romsdal
Gamle veier i Norge
Kulturminner i Stranda
Veibroer i Møre og Romsdal
Fylkesvei 63
Veier i Stranda
Møre og Romsdals samferdselshistorie
Sportfreunde Siegen

Sportfreunde Siegen er et tysk fotballag. Herrelaget har ikke siden 20-tallet tilhørt tysk toppfotball, og har i senere tid bare en sesong i 2. Bundesliga, som endte med nedrykk.

Kvinnefotball

Kvinnelaget er betydelig mer kjent. I mesteparten av sin storhetstid tilhørte kvinnelaget TSV Siegen, Sportfreunde Siegens rivaler. Laget var fra tidlig av blant de bedre tyske lagene. De kvalifiserte seg til det tyske mesterskapet i 1976, der de kom til semifinalen, der de tapte. De tapte også bronsefinalen. I 1978 var de tilbake i mesterskapet, men gikk ut i kvartfinalen, noe som gjentok seg året etter. Laget kvalifiserte seg ikke til mesterskapet igjen før i 1982, der de tapte allerede i åttendedelsfinalen. De konkurrerte, og tapte ofte, med Schalke 04s kvinnelag om mesterskapsplass.

Storhetstid
I 1986 forandret imidlertid ting seg for TSV Siegen. De vant cupfinalen mot Bergisch Gladbach 09, og begynte sin storhetstid. I løpet av til sammen ti cupmesterskap, 1986 inkludert, var Siegen i alle finalene, og vant fem av dem, de fire første på rad. I 1987 vant laget The Double. Dette fortsatte også etter at Bundesliga ble dannet. TSV Siegen vant de to første sesongene. Den tredje sesongen tapte de finalen i mesterskapssluttspillet etter ekstraomganger, men de vant cupfinalen. TSV Siegen fortsatte sin framgang, og vant serien igjen i 1993-94-sesongen. Den påfølgende sesongen var den første siden 1984 at TSV Siegen ikke vant noe. De var imidlertid tapende finalist. I 1995-96-sesongen vant TSV Siegen for siste gang.

Sportfreunde
Laget konverterte rett etter seieren til motstanderen, Sportfreunde Siegen. Det viste seg imidlertid ikke å bli en sportslig suksess. Laget ble først i Bundesligas siste delte sesong nummer tre i sin gruppe, og kom dermed ikke til sluttspill. I den nasjonale fellesserien ble det først en femteplass. Deretter hentet laget seg, og tok to tredjeplasser på lag, før de i 2000-01 kom på en åttendeplass, men ikke fikk fornyet lisens av økonomiske årsaker. Siden den tid hentet aldri laget seg igjen, og har beveget seg langt ned i divisjonen.

Eksterne lenker 
 

Fotballag i Tyskland
Sport i Nordrhein-Westfalen
Fotballag etablert i 1899
Kvinnefotballag
1899 i Tyskland
Kawagoe gasskraftverk

Kawagoe gasskraftverk er et varmekraftverk i byen Kawagoe i prefekturet Mie. Installert produksjonseffekt er 4802 MW. Brenselkilden er naturgass. 

Operatør er energiselskapet Chubu Electric Power.

Eksterne lenker
 Chubu – Data sets for Investors, november 2009, besøkt 10. februar 2010.

Varmekraftverk i Japan
Gasskraftverk i Japan
Mie prefektur
Sven Egil Omdal

Sven Egil Omdal (født 17. januar 1953 i Stavanger) er en norsk journalist, redaktør og organisasjonsleder. Han ble ansatt i Stavanger Aftenblad i 1971. I perioden 1975 til 1976 arbeidet han i Adresseavisen. Han ble redaktør i Kirkens informasjonstjeneste i 1976, denne jobben hadde han frem til 1979 da han ble ansatt som journalist og senere reportasjesjef  i Vårt Land. 

Formelt hadde han denne jobben frem til 1991, men i det fire siste årene hadde han permisjon for å lede Norsk Journalistlag. Etter at han gikk tilbake til Stavanger Aftenblad i 1991 har han vært nyhetsredaktør, kulturredaktør og multi-mediaredaktør. Han har vært stasjonert i Washington DC, Brussel og Berlin og bor nå i Stavanger. 

Han har også vært leder for Pressens Faglige Utvalg, styremedlem i International Federation of Journalists og medlem av Den norske nasjonalkommisjonen for Unesco. 

I 2009 ble han tildelt Gullpennen av Riksmålsforbundet. Juryleder Sverre Martin Gunnerud uttalte da han utdelte prisen: «Han er en uredd kommentator som har klare og til dels nådeløse meninger.»

I 2019 var Omdal leder for Kildeutvalget nedsatt av Norsk Presseforbund for å se på pressens forhold til sine kilder, etter Dansevideosaken, også kalt Sofie-saken, der VG senere ble felt på fem punkter i Vær Varsom-plakaten. Kildeutvalgets rapport lå til grunn da Vær Varsom-plakaten ble endret i 2021.

I tillegg til journalistyrket har han også skrevet flere bøker. "Borgerlønn. Ideen som endrer spillet" (2018), som han skrev sammen med Ingeborg Eliassen, ble nominert til Brageprisen.

Priser 
 2009 Gullpennen

Bibliografi 
 1974: The children of God, Sven Egil Omdal ISBN 82-531-4061-4
 1979: Jehovas vitner på offensiven, Sven Egil Omdal; med studie- og samtaleplan med Svein Rise. Sven Egil Omdal ISBN 82-531-7265-6,
 2013: Paris. En veiviser, Sven Egil Omdal, Spartacus ISBN: 978-82-430-0804-5
 2016: Noe innen media : har det klikket for pressen? Halvor Hegtun og Sven Egil Omdal, Cappelen Damm ISBN 978-82-02-52732-7
 2016: Gestapokjelleren, Sven Egil Omdal, Kolofon ISBN 978-82-300-1533-9
2018: Skandinavisk uro. Norske, danske og svenske tilstander. (Red.) Sven Egil Omdal, Forlaget Press ISBN 978-82-328-0195-4
2018: Borgerlønn. Ideen som endrer spillet. Ingeborg Eliassen og Sven Egil Omdal, Spartacus ISBN 978-82-822-606-88
2018: Stavanger - slik du var. Sven Egil Omdal, bilder Olaf A. Ellingsen, Jæren forlag ISBN 978-82-93351-57-3
2020: Byen som formet Norge. Den overraskende historien om alt vi kan takke Stavanger for. Sven Egil Omdal, Kagge ISBN 978-82-489-2631-3

Referanser

Eksterne lenker 

 Omdals kommentarer i Adresseavisen
 www.vl.no Sven Egil Omdal vant årets gullpenn

Norske redaktører
Norske fagforeningspersoner
Norske sakprosaforfattere
Journalister i norske lokalaviser
Journalister i Vårt Land
Personer fra Stavanger kommune
Chita kraftverk

Chita kraftverk er et varmekraftverk i byen Chita i prefekturet Aichi i det sentrale Japan, ikke langt fra millionbyen Nagoya. Installert produksjonseffekt er 3 966 MW. Brenselkilden er LNG og råolje. 

Operatør er energiselskapet Chubu Electric Power.

Eksterne lenker
 Chubu – Data sets for Investors, november 2009, besøkt 10. februar 2010.

Varmekraftverk i Japan
Gasskraftverk i Japan
Oljekraftverk i Japan
Aichi prefektur
Futtsu kraftverk

Futtsu kraftverk er et varmekraftverk i byen Futtsu i den sørlige delen av det japanske prefekturet Chiba, på et nes på halvøya Boso som strekker seg sørover på østsiden av Tokyobukta. Installert produksjonseffekt er 3520 MW. Brenselkilden er naturgass, som importeres med skip fra en rekek kilder i Asia.  

Operatør er energiselskapet Tepco.

Eksterne lenker 
 
 Tepco Thermal Stations, besøkt 10. februar 2010.
 Fuels 2008-2009 – TEPCO.

Varmekraftverk i Japan
Gasskraftverk i Japan
Chiba prefektur
Anegasaki kraftverk

Anagesaki kraftverk er et varmekraftverk i Ichikara i prefekturet Chiba i Japan, på østbredden av Tokyobukta. Installert produksjonseffekt er 3600 MW. Brenselkilden er naturgass og råolje, hvorav LNG og LPG står for om lag 10% av energikilden, og de resterende 90% av kraftproduksjonen stammer fra fyringen med rå- og fyringsolje. 

Operatør er energiselskapet Tepco.

Eksterne lenker
 Tepco Thermal Stations, besøkt 10. februar 2010.
 Fuels 2008-2009 – TEPCO.

Varmekraftverk i Japan
Gasskraftverk i Japan
Chiba prefektur